Zik-nni yella yiwen n urgaz, yesɛa sin n warraw-is yiwen daqcic tayeḍ d taqcict, arrac-agi mi temmut kan yemma-tsen iɛawed baba-tsen zwaǧ, tameṭṭut n baba-tsen teḥqer-iten yemma-tsen uqbel ad temmet teǧǧa-asen-d tafunast seg mi mecṭuḥit ttruḥun tteṭḍen ɣur-s, ttɛeddin wussan tameṭṭut-nni tewhem si mal ttseḥḥin warraw n urgaz-is ma d yelli-s si mal tetteḍɛaf dɣa tenna-as:” i yelli-s ayen ixedmen watmaten-im xedmit”, truḥ twalaten tteṭṭḍen ɣer tfunast-nni dɣa truḥ ad teṭṭeḍ tewwet-itt-id tfunast-nni tesdarɣel-as yiwwet n tiṭ, syin tenna-as tmeṭṭut-nni i urgaz-is ad yezenz tafunast-nni argaz-is yuɣ-as awal yewwi-tt ɣer ssuq yebda yettɛeggiḍ:”wa yaɣen tafunast igujilen” s kra n win ara as-d-yeslen ur d-yettqerrib ara mi yefra ssuq yuɣal-d s axxamyerra-tt-id, syin tenna-as tmeṭṭut-is:” imi akka azekka ad tt-tawiḍ ɣer ljamaɛ ad tt-tezluḍ ad tttxeḍmeḍ d lweɛda”, azekka-nni yewwi-tt ɣer ljameɛ yezla-tt mi ẓran warraw-is ruḥen ɣer uẓekka n yemma-tsen ttrun, lexbar almi id- fɣent snat n tɣunam yiwet n tament tayeḍ nwudi,syin bdan jebden seg-sent yal ass akken.